**POROČILO O ŠOLSKIH TEKMOVANJIH V LETU 2016**

V letu 2016 so bila izpeljana tri šolska tekmovanja.

15.5.2016 EKIPNO PRVENSTVO OŠ IN SŠ MOL (Ljubljana) v okviru 1. svetovnega dneva orientacijskega teka. Tekmovanje je izpeljal OK Polaris. Tekmovanja so potekala tudi na drugih šolah po državi vendar podatkov o tem nismo zbrali.

9.9.2016 ODPRTO PRVENSTVO MOL V ORIENTACIJSKEM TEKU ZA OSNOVNE IN SREDNJE ŠOLE – ŠPRINT (Ljubljana). Tekmovanje je izpeljal OK Polaris.

13.10.2016 DRŽAVNO ŠOLSKO PRVENSTVO ZA OŠ IN SŠ (Dobravlje). Tekmovanje je pripravilo PD Ajdovščina, OK Komenda, OK Azimut, OK Tivoli s pomočjo prostovoljcev iz več klubov.

Kratko poročilo o tekmovanju:

*Tekmovalci so imeli odlično trasirane proge, kjer je na koncu dober rezultat bil skupek znanja in vzdržljivosti.*

*Tekmovalci so se podali v 11 različnih kategorijah sprva v hrib in po kraškem terenu nadaljevali vsak v svojo smer. Ni bilo časa za* ***tek po svoje ali v dvoje****, kot se je na koncu kulturnega programa izpela zadnja pesem. Tekmovalci so z veliko zagnanostjo pokazali kaj so jih naučili mentorji in trenerji. Treba je bilo orientirati karto, oceniti razdaljo, predvideti najboljšo pot …*

*Pri teku je sodelovalo 28 osnovnih šol, 14 gimnazij in srednjih šol, skupaj kar 370 otrok. Nekaj novih šol, novih mentorjev, ki je imelo možnost videti, kako poteka ta dejavnost; vsak ima svojo startno številko, svoj startni čas. Vse se odvije v neverjetnih 3 urah in pol. Letošnje leto je bilo selektivno leto - najboljše ekipe v C kategoriji, letniki 2002 in 2003 in v D kategoriji, letniki 1999 - 2001, so se uvrstili na svetovno šolsko tekmovanje v* ***Palermo****, katero bo potekalo v aprilu* ***2017****. Zmagovalci so: med učenci domačini -* ***OŠ Dobravlje****, med učenkami* ***OŠ Komenda Moste****, med dijaki* ***Gimnazija in srednja šola Rudolfa Maistra*** *iz Kamnika, med dijakinjami pa že vrsto let nepremagljiva* ***Gimnazija Jurija Vege*** *iz Idrije. Čestitke.*

*V cilju je tekmovalce čakal* ***labirint****. Malo za užitek, malo za zabavo in malo za druženje in smeh.*

Še naprej deluje spletna stran šolska orientacijska tekmovanja – sot.si, kjer so objavljene informacije, fotogalerija in videogalerija. Ureja jo Damjan Krašovec.

**Plan za 2017**

* EKIPNO PRVENSTVO OŠ IN SŠ MOL (Ljubljana).
* ODPRTO PRVENSTVO MOL V ORIENTACIJSKEM TEKU ZA OSNOVNE IN SREDNJE ŠOLE – ŠPRINT (Ljubljana).
* Oktober 2017 DRŽAVNO ŠOLSKO PRVENSTVO ZA OŠ IN SŠ
* Dodatno tekmovanje za OŠ in SŠ (na Lipici Open)
* WSCO Palermo, 21.-28. april 2017

Pripravil: Aleš Ferenc, 8.1.2017